- BUK SONG
- <
- 121
- >

Song 121
Bikpela em i wasman bilong yumi
Song bilong ol lain i wokabaut i go long ples bilong lotu.
1 Mi Sng 87.1, 123.1 lukluk i go
long ol maunten.
Tasol man bilong helpim mi
bai i kamap long wanem hap?
2 Bikpela Sng 115.15, 124.8 i bin wokim heven na graun,
em wanpela tasol
i save helpim mi.
3 Bai Sng 41.2, 66.9, 127.1 em i no larim yu i pundaun.
Bai em i lukautim yu
na em i no save slip.
4 Harim gut.
Em i save lukautim ol Israel,
na em i no save slip liklik.
Nogat tru.
5 Bikpela em i wasman bilong yu.
Em i save sanap klostu long yu
na i was long yu.
6 San Ais 49.10, KTH 7.16 i no inap kukim yu nogut,
na long nait
mun bai i no inap
bagarapim yu.
7 Bikpela Sng 91.10-12 bai i was long yu
bai samting nogut
i no ken bagarapim yu.
Em bai i lukautim yu.
8 Taim Sng 113.2, 115.18 yu lusim haus
Bikpela bai i lukautim yu.
Na taim yu kam bek
em bai i was yet long yu,
nau na long olgeta taim bihain.

- BUK SONG
- <
- 121
- >

121:1: Sng 87.1, 123.1

121:2: Sng 115.15, 124.8

121:3: Sng 41.2, 66.9, 127.1

121:6: Ais 49.10, KTH 7.16

121:7: Sng 91.10-12

121:8: Sng 113.2, 115.18

© 1969–2008 BSPNG