- BUK SONG
- <
- 23
- >

Song 23
Bikpela em i wasman bilong mi
Devit i raitim dispela song.
1 Bikpela Sng 34.9-10, Ais 40.11, Jo 10.11, 1 Pi 2.25 em i wasman
bilong mi.
Olsem na mi no inap sot
long wanpela samting.
2 Em Sng 36.8, 65.11-13, Ese 34.14, KTH 7.17 i mekim mi i slip
long gutpela gras.
Na em i bringim mi i go
long ol liklik wara
na mi dring na mi malolo.
3 Em Sng 5.8, 19.7, 85.13 i givim mi nupela strong.
Na em i save bringim mi
long ol gutpela rot,
olsem em i tok bipo long mekim.
4 God,Sng 16.8, 27.1, Ais 43.2, Mai 7.14 maski mi wokabaut
long ples nogut na bikpela tudak,
mi no ken pret
long samting nogut,
long wanem, yu stap wantaim mi.
Mi lukim yu i holim stik
ol wasman bilong sipsip
i save holim,
olsem na bel bilong mi i stap isi.
Mi no inap bagarap.
5 Yu Sng 78.19, 92.10, Lu 7.46 redim gutpela kaikai bilong mi
long ples klia
na ol birua bilong mi
ol i lukim mi.
Yu kisim mi
i kam sindaun wantaim yu,
na yu lukautim mi gutpela tumas.
6 Bikpela,Sng 25.7, 25.10, 27.4-6, 2 Ko 5.1 bai yu lukautim mi gut,
na olgeta de mi stap laip
bai yu marimari long mi.
Na bai mi stap oltaim oltaim
long haus bilong yu.

- BUK SONG
- <
- 23
- >

23:1: Sng 34.9-10, Ais 40.11, Jo 10.11, 1 Pi 2.25

23:2: Sng 36.8, 65.11-13, Ese 34.14, KTH 7.17

23:3: Sng 5.8, 19.7, 85.13

23:4: Sng 16.8, 27.1, Ais 43.2, Mai 7.14

23:5: Sng 78.19, 92.10, Lu 7.46

23:6: Sng 25.7, 25.10, 27.4-6, 2 Ko 5.1

© 1969–2008 BSPNG