- JON
- <
- 14
- >

Sapta 14
Jisas em i rot bilong ol manmeri i go long Papa
1 Jisas Jo 14.27, 16.33 i tok moa olsem, “Yupela i no ken bel hevi na tingting planti. Yupela i bilip long God. Yupela i mas bilip long mi tu. 2 Long Jo 13.33, 13.36 haus bilong Papa bilong mi i gat planti rum i stap, na mi go bilong redim ples bilong yupela. Sapos i no olsem, orait mi no inap mekim dispela tok long yupela. 3 Na Jo 12.26, 17.24, Ap 1.11, 1 Te 4.17 sapos mi go redim ples bilong yupela, bai mi kam bek na kisim yupela i go i stap wantaim mi. Na ples mi stap long en, yupela tu bai i stap long en wantaim mi. 4 Na yupela i save pinis long rot bilong i go long dispela ples mi laik i go long en.”
5 Tomas i tokim em, “Bikpela, yu go we, em mipela i no save. Olsem wanem na mipela inap save long rot?” 6 Na Jo 1.4, 1.17, 8.19, 8.32, 10.9, 11.25, Ro 5.1-2, Hi 9.8, 10.20 Jisas i tokim em olsem, “Mi yet mi rot, na mi as bilong tok tru, na mi as bilong laip. I no gat wanpela man inap i kam long Papa long narapela rot. Nogat. Long mi tasol. 7 Sapos Jo 8.19 yupela i save pinis long mi, nau bai yupela inap save long Papa bilong mi tu. Nau yupela i stat long save long em. Na yupela i lukim em pinis.”
8 Filip i tokim Jisas olsem, “Bikpela, yu soim Papa long mipela, na dispela bai inapim laik na tingting bilong mipela.” 9 Na Jo 12.45, Kl 1.15, Hi 1.3 Jisas i tokim em, “Filip, longpela taim pinis mi stap wantaim yupela, na yu no save yet long mi, a? Man i lukim mi, em i lukim Papa. Olsem wanem na yu tok, ‘Yu soim Papa long mipela’? 10 Ating Jo 7.16, 8.28, 10.38, 12.49, 14.24, 17.21-23 yu no bilip long mi stap long Papa, na Papa i stap long mi? Tok mi givim long yupela, em mi no mekim long tingting bilong mi yet. Nogat. Papa i stap long mi, em i save mekim ol wok bilong en. 11 Yupela Jo 5.36, 10.38, 14.20 i mas bilip long dispela tok. Mi stap long Papa, na Papa i stap long mi. Sapos nogat, orait yupela i mas tingim olgeta wok mi save mekim, na dispela bai i kirapim bilip bilong yupela.
12 “Tru Mt 21.21, Mk 16.16-20, Lu 10.17 tumas mi tokim yupela, man i bilip long mi, bai em tu i mekim olkain wok mi save mekim. Na bai em i mekim ol bikpela wok i winim wok mi bin mekim, long wanem, mi go long Papa. 13 Na Mt 7.7, Lu 11.9, Jo 15.7, 15.16, Je 1.5, 1 Jo 3.22 olgeta samting yupela i askim long nem bilong mi, em bai mi mekim. Olsem na Papa bai i kisim biknem long Pikinini bilong en. 14 Olgeta samting yupela i askim long nem bilong mi, em bai mi mekim.”
Jisas i tok em bai i salim Holi Spirit i kam
15 Jisas Jo 14.21-23, 15.10, 15.14, 1 Jo 5.3 i tok moa olsem, “Sapos yupela i laikim mi tru, orait yupela bai i bihainim gut ol tok bilong mi. 16 Na Jo 14.26, 15.26, 16.7, Ro 8.15, 8.26 bai mi askim Papa, na em bai i givim yupela narapela Helpim bilong strongim yupela. Na em bai i stap wantaim yupela oltaim oltaim. 17 Dispela Mt 10.20, Jo 16.13, Ro 8.26, 1 Ko 2.14, 1 Jo 2.27, 4.6 Helpim em i Spirit bilong tok tru. Ol manmeri bilong graun ol i no inap kisim em. Ol i no lukim em, na ol i no save long em. Tasol yupela i save long em. Em i stap wantaim yupela, na em bai i stap insait long yupela.
18 “Mi Mt 28.20, Jo 14.3, 14.28 no inap lusim yupela na larim yupela i stap nating, olsem pikinini i no gat papamama. Nogat. Mi bai kam long yupela. 19 Liklik Jo 16.16, 1 Ko 15.20 taim na bai ol manmeri bilong graun i no lukim mi moa. Tasol yupela bai i lukim mi. Mi stap laip, olsem na yupela tu bai i stap laip. 20 Long Jo 10.38, 14.10, 17.21-26 dispela de yupela bai i save, mi stap long Papa bilong mi, na yupela i stap long mi, na mi stap long yupela. 21 Man Jo 14.15, 14.23, 15.10, 16.27, 1 Jo 2.5, 5.3 i kisim lo bilong mi na i bihainim gut, dispela man em i laikim mi tru. Na man i laikim mi, Papa bilong mi bai i laikim em. Na mi tu bai mi laikim em, na bai mi soim mi yet long em.”
22 Jisas Ap 10.41-42 i tok olsem, na narapela Judas, em i no Iskariot, em i askim Jisas olsem, “Bikpela, olsem wanem na yu bai soim yu yet long mipela, tasol yu no inap soim yu yet long ol manmeri bilong graun?” 23 Na Mt 18.20, Jo 14.15, 2 Ko 6.16, Ef 3.17, 1 Jo 2.24, KTH 3.20 Jisas i bekim tok bilong em olsem, “Sapos man i laikim mi tru, em bai i bihainim gut tok bilong mi. Na Papa bilong mi bai i laikim dispela man. Na bai mitupela i kam long em na i stap wantaim em oltaim oltaim. 24 Man Jo 5.19, 5.38, 7.16, 12.49 i no laikim mi tru, em i no save bihainim gut tok bilong mi. Dispela tok yupela i harim, em i no tok bilong mi yet. Nogat. Em i tok bilong Papa, em i bin salim mi na mi kam.
25 “Taim mi stap yet wantaim yupela, mi tokim yupela long ol dispela samting. 26 Tasol Lu 24.49, Jo 14.16, 15.26, 16.13, 1 Jo 2.20, 2.27 Helpim tru bilong strongim yupela em i Holi Spirit. Na long nem bilong mi, Papa bai i salim em i kam. Em bai i skulim yupela long olgeta samting. Na bai em i kirapim tingting bilong yupela na bai yupela i tingim gen olgeta tok mi bin givim long yupela.
27 “Mi Jo 14.1, 16.33, Fl 4.7, Kl 3.15 laik lusim yupela, na mi givim bel isi long yupela bai em i ken i stap long yupela. Bel isi bilong mi, em mi givim long yupela. Na bel isi mi givim long yupela, em i no wankain olsem ol manmeri bilong graun i save givim. Olsem na yupela i no ken bel hevi na tingting planti, na yupela i no ken pret. 28 Yupela Lu 24.51, Jo 14.3, 14.12, 14.18, 16.28, 20.17, Fl 2.6 i harim pinis dispela tok mi givim long yupela, ‘Mi lusim yupela na mi go. Na bai mi kam bek long yupela.’ Sapos yupela i laikim mi tru, orait dispela inap mekim yupela i amamas, long wanem, mi go long Papa, na Papa i stap namba wan tru na i winim mi. 29 Dispela Jo 13.19, 16.4 samting i no kamap yet, na nau mi tokim yupela pinis long en. Olsem na bihain, taim em i kamap pinis, yupela i ken bilip.
30 “Mi Jo 12.31, 16.11, Ef 2.2 no inap mekim planti toktok moa wantaim yupela, long wanem, dispela hetman i save bosim dispela graun em i kam nau. Em i no gat strong bilong mekim wanpela samting long mi, 31 tasol Mt 26.46, Jo 10.18, 12.49, Hi 5.8 mi laik bai ol manmeri bilong graun i save, mi laikim tru Papa, na mi save mekim olgeta samting Papa i tokim mi long mekim. Orait yupela kirap, na yumi go.”

- JON
- <
- 14
- >

14:1: Jo 14.27, 16.33

14:2: Jo 13.33, 13.36

14:3: Jo 12.26, 17.24, Ap 1.11, 1 Te 4.17

14:6: Jo 1.4, 1.17, 8.19, 8.32, 10.9, 11.25, Ro 5.1-2, Hi 9.8, 10.20

14:7: Jo 8.19

14:9: Jo 12.45, Kl 1.15, Hi 1.3

14:10: Jo 7.16, 8.28, 10.38, 12.49, 14.24, 17.21-23

14:11: Jo 5.36, 10.38, 14.20

14:12: Mt 21.21, Mk 16.16-20, Lu 10.17

14:13: Mt 7.7, Lu 11.9, Jo 15.7, 15.16, Je 1.5, 1 Jo 3.22

14:15: Jo 14.21-23, 15.10, 15.14, 1 Jo 5.3

14:16: Jo 14.26, 15.26, 16.7, Ro 8.15, 8.26

14:17: Mt 10.20, Jo 16.13, Ro 8.26, 1 Ko 2.14, 1 Jo 2.27, 4.6

14:18: Mt 28.20, Jo 14.3, 14.28

14:19: Jo 16.16, 1 Ko 15.20

14:20: Jo 10.38, 14.10, 17.21-26

14:21: Jo 14.15, 14.23, 15.10, 16.27, 1 Jo 2.5, 5.3

14:22: Ap 10.41-42

14:23: Mt 18.20, Jo 14.15, 2 Ko 6.16, Ef 3.17, 1 Jo 2.24, KTH 3.20

14:24: Jo 5.19, 5.38, 7.16, 12.49

14:26: Lu 24.49, Jo 14.16, 15.26, 16.13, 1 Jo 2.20, 2.27

14:27: Jo 14.1, 16.33, Fl 4.7, Kl 3.15

14:28: Lu 24.51, Jo 14.3, 14.12, 14.18, 16.28, 20.17, Fl 2.6

14:29: Jo 13.19, 16.4

14:30: Jo 12.31, 16.11, Ef 2.2

14:31: Mt 26.46, Jo 10.18, 12.49, Hi 5.8

© 1969–2008 BSPNG